

Eng.sz.: GKM EKH: R-1978/2000.

# Dr. Kopári László

Utazásszervező

7626 Pécs, Koller u. 7.

tel.: 00-36-20-4338163

mail: kopari@kopari.hu

web: www.kopari.hu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Magyar nyelvű*** *csoportvezetéssel az utazás teljes időtartama alatt!*

**Aranyásók nyomában ALASZKA természeti kincsei között**

*Aranyrögök, gleccserek, luxus hajó, tundra…*

***… és egy életre szóló élmény a grizzly medvék földjén***

**2026. július 22. – augusztus 06.**

**1. nap:** Indulás **Budapestről** 13:15-kor menetrendszerinti repülővel, átszállás **Kanadában**, **Torontóban**, s érkezés **Vancouverbe** 19:37-kor. – Transzfer a hotelba.

**2. nap:** Egész napos kirándulás **Vancouver** és környékén: séta a **Capilano függőhídon,** majd utazása **Shannon-vízeséshez** és **Whistlerbe,** ahol 2010-ben a téli olimpiai egyes versenyszámai voltak.Séta a hegyek ölelésében lévő városkában, majd utazás vissza **Vancouverbe.**

**3. nap:** **Vancouver**: délelőtt séta az **Gastownban,** Vancouver viktoriánus óvárosában, ahol a városalapító szobra is áll, aki gőzhajós kapitányként az első kocsmát itt nyitotta meg. Ez a város egyik legszebb szeglete, pezsgő élettel, jó éttermekkel és egy ma is működő, igazi, eredeti gőzórával. Dél körül transzfer a kikötőbe, **beszállás a hajóba**, kabinok elfoglalása. A hajó egész éjjel a kikötőben marad, így lehetőség van egy esti, éjszakai városnézésre, összekötve egy-két szórakozóhely meglátogatásával.

**4. nap:** Hajnali 5:00-kor kihajózás **Vancouver** kikötőjéből, majd egész napunkat a hajón töltjük, ahol felfedezhetjük és kipróbálhatjuk a hajó minden szolgáltatását.

**5. nap:** Pihenésként újra egész napunkat a hajón töltjük, ahol felfedezhetjük és kipróbálhatjuk a hajó minden szolgáltatását.

**6. nap:** Reggel 7:00-kor a hajó kiköt **Amerikai Egyesült Államok** területén, már **Alaszka** államban, **Ketchikanban,** a világ „lazacfővárosában”**.** – ***Ajánlott fakultatív program:*** Gyalogos városnézés, amely során boltokban és galériákba találkozunk különböző indián törzsek alkotóinak modern és hagyományos munkáival. A városi séta során érintjük a Tongass Történelmi Múzeumot, a Ketchikan-patak fölé cölöpökre épült városnegyedet, a Totem Örökség Központot, majd szabadprogram a városban. – Este 17:00-kor kihajózás Ketchikan kikötőjéből.

**7. nap:** Reggel 7:00-kor érkezünk **Sitkába.** – ***Ajánlott fakultatív program:*** Tengeri állatok, főleg bálnák, tengeri vidrák, oroszlánfókák megfigyelése egy hajózás során a város környéki vizeken, ami felejthetetlen élményt ad a természeti szépségéről. – Hajónk délután 16:00-kor indul tovább.

**8. nap:** Reggel 7:00-kor kötünk ki **Skagwayben,** amely lenyűgöző épületegyüttesekkel rendelkezik a klondike-i aranyláz idejéből. – ***Ajánlott fakultatív program:*** Látogatás a felújított Moore-házban, amely megmutatja, hogyan birkózott meg egy család az aranylázzal az akkori gyorsan változó társadalomban, majd séta a városban, a Broadway történelmi építményekben gazdag utcáján, ahol természetesen aranyrög üzleteket is találhatunk. – 16:00-kor **Skagway** kikötőjét elhagyja a hajónk.

**9. nap:** Délelőtt behajózunk a Yukatat-öbölbe, és a fedélzetről megcsodálhatjuk a **Hubbard-gleccsert,** az általa kialakított fjordot és a vízben úszó gleccserjeget, s láthatunk több jégleszakadást a gleccser és a tenger találkozásánál.

**10. nap:** Reggel 5:00-kor a hajó kiköt **Sewardban,** majd utazás busszal a **Seward Highway**-en, egy leglátványos autóúton **Anchoragebe,** Alaszka legnépesebb városába, ahol délután gyalog felfedezzük a belváros utcáit.

**11. nap:** Utazás kisbusszal a **Denali Állami Parkba.** A hosszú út során letérünk **Takeetnába,** amiről a „Miért éppen Alaszka” című sorozat helyszínét mintázták. Innen lehetőség lesz egy repülőgépes, vagy hidroplános repülésre a **Mt. McKinley csúcsa** körül.Az autózásunk során – jó idő esetén – tovább gyönyörködhetünk a csúcsban és a Denali-hegyláncaiban.

**12. nap:** **Denali Nemzeti Park**: egész napos fakultatív kirándulás a nemzeti park buszával végig a Denali Park Road oda-vissza 300 km hosszú útján. Ha a látási viszonyok engedik, szintén csodálatos a panoráma a **Mt. McKinleyre** (6194 m), Észak-Amerika legmagasabb pontjára.

**13. nap:** Utazás **Fairbanksbe**, Alaszka második legnépesebb városába, amely az északi sarkkörtől alig több mint 200 km-re fekszik. – Délután kipróbálhatjuk szerencsénket és átélhetjük néhány pillanatra az aranyásók életét egy patakmedernél aranymosótállal a kezünkben.

**14. nap:** Látogatás a Pioneer Parkba, amely egy 19. századi várost mutat be az aranyláz korából, majd az Északi Múzeumba, ahol felfedezhetjük Alaszka őslakos kultúráit, természeti csodáit, változatos vadvilágát és az arktiszi dinoszauruszokat és Alaszka 2000 évnyi művészetét, s azután szabadprogram a reptérre való indulásig. – Utazás 20:45-kor **Fairbanksből** menetrendszerinti repülővel, …

**15. nap:** …, **Chicagoban** átszállással,

**16. nap:** …, s érkezés 8:45-kor **Budapestre.**

**Utazás:**

- menetrendszerinti repülővel

- az Royal Caribbean Ovation of the Seas hajójával Vancouvertől Sewardig

- és különböző bérelt autókkal, buszokkal Vancouver repülőterétől a kikötőig és Seward kikötőjétől Fairbanks repülőteréig a fakultatív programok kivételével

**Étkezés:**

**-** a repülőn oda-vissza úton a járatnak megfelelően,

- teljes ellátás a hajón.

- 6 reggeli a hotelekben

**Szállás:**

- 6 éjszaka szállást hotelekben, 2 ágyas szobákban

- 7 éjszaka a hajón, 2 fős kabinokban

**Ár:** **1.544.000 Ft/főtől belső kabinban a hajón, 2 fő/szoba és kabin elhelyezéssel**

**1.828.000 Ft/főtől ablakos kabinba a hajón, 2 fő/szoba és kabin elhelyezéssel**

**2.056.000 Ft/főtől balkonos kabinban a hajón**, **2 fő/szoba és kabin elhelyezéssel,**

amely tartalmazza a következő szolgáltatásokat:

* 6 éjszaka szállást hotelekben, 2 ágyas szobákban reggelivel
* a felsorolt utazásokat különböző bérelt autókkal, buszokkal Vancouver repülőterétől a kikötőig és Seward kikötőjétől Fairbanks repülőteréig
* 8 nap 7 éjszakás hajóutat
* teljes ellátás a fedélzeten
* a legtöbb fedélzeti berendezés használata
* részvételi lehetőség a rendezvényeken és szórakoztató programokon
* be-, kiszállási díj és kirakodási költség
* csomagszállítás ki- és beszálláskor
* magyar nyelvű csoportvezetést az út teljes ideje alatt
* a repülőjegy és a vízum intézését (ETA és ESTA)

**Az ár nem tartalmazza:**

* repülőjegy árát – a programkiírás időpontjában kb. 380.000 Ft/fő a turistaosztályú jegy.
* a hotelekben a reggelin kívüli étkezéseket
* fakultatív kirándulásokat
* belépőjegyeket
* vízumot (kötelező, de elegendő az ETA és ESTA)
* kötelező borravalót a hajón
* a hajó fedélzetén elfogyasztott italok (üdítő, sör, bor stb.), presszó kávé árát
* utasbiztosítás – a megfelelő biztosítás irodákban megköthető
* a magyarországi transzfereket
* a hajón a telefon, fodrász, masszázs, kozmetika, internet, orvosi ellátás igénybevételét

**Fontos:** Az utazáshoz útlevél és vízum szükséges!

Az útlevélnek a visszaút dátumától számított 6 hónapig érvényesnek kell lennie!

A programhoz jó utat kívánva üdvözlettel:

Dr. Kopári László

Pécs, 2025. szeptember 12.